ECAD6013 Y Pedwar Diben yn y cwricwlwm newydd
Cysylltu hunan-barch, hunan-effeithiolrwydd a hunaniaeth athrawon â hunan-barch, hunan-effeithiolrwydd a hunaniaeth disgyblion. 
Pwrpas y gweithgareddau yw cynnal sesiwn ddysgu lle byddwch chi'n ymgysylltu â hi fel grŵp gan gefnogi eich gilydd a gweithio mewn partneriaeth. Mae'r amseriadau a awgrymir yn ganllaw bras. Gallwch chi benderfynu sut i reoli'r amser.
Byddai'n cael ei ystyried fel darlith dwy awr fel rheol ond yn y fformat hwn ac mewn grwpiau o 4 myfyriwr, gallwch chi benderfynu pa gyflymder sy'n fwyaf addas i chi fel grŵp. Rhowch enw academaidd addas i’ch grŵp os hoffech chi, ychydig fel y rhaglen deledu ‘the Apprentice’ heblaw nad oes neb yn cael y ‘sac’ heddiw.
Ar ddiwedd y sesiwn bydd eich tîm yn cynhyrchu cyflwyniad Pwerbwynt 5 munud o hyd  (3- 5 sleid) yn seiliedig ar yr hyn rydych chi wedi'i gymryd o'r gweithgareddau dysgu.

Tasg 1
Fel grŵp, cymerwch ddeg munud i ystyried pedwar diben Cwricwlwm i Gymru, ac ystyr hunan-barch a hunan-effeithiolrwydd. Beth maen nhw'n ei olygu? Pam y gallent fod yn arwyddocaol? Cofnodwch y syniadau rydych chi'n eu cofio a'u trafod mewn diagram un dudalen (gofynnwch i un o'ch grŵp i gofnodi hyn). Peidiwch â phoeni os yw'n ymddangos yn anghyflawn - byddwch yn dychwelyd ato ar y diwedd i weld faint mwy rydych chi'n ei wybod ar ôl meddwl ymhellach gyda'ch myfyrwyr a’ch cydweithwyr. Rhowch eich diagram ‘syniadau cychwynnol’ yn y ffolder ar ‘Teams’ gydag enw eich grŵp arno. Bydd pob un yn edrych ychydig yn wahanol ond bydd syniadau tebyg wedi'u cofnodi.

Tasg 2
Cwricwlwm i Gymru

Atgoffwch eich hun o'r hyn sydd gan yr Athro Donaldson a'r Athro Robin Bannerjee i'w ddweud am arwyddocâd y Pedwar Diben o fewn trefniadau’r cwricwlwm newydd. Er eu bod yn siarad am ddilyniant disgyblion a materion eraill, heddiw mae gennym ddiddordeb arbennig yn y dibenion.

Cymerwch 5 munud i drafod yr hyn maen nhw'n ei ddweud.

Tasg 3 (Paratowch ar gyfer rhywfaint o waith meddwl yma os gwelwch yn dda - pawb i gyfrannu).

Gwyliwch a gwrandewch ar yr hyn y mae'r damcaniaethwr enwog Albert Bandura yn ei ddweud am ei Theori Gymdeithasol Gwybyddol o ymddygiad dynol. Cadwch lygad am yr ymadroddion hyn;

‘acquiring competencies – motivation – behaviour – facing fear/vulnerability – persuading people of their ability – feedback to improve skills – being inquisitive adventurous – the power of modelling behaviour – selective disengagement of moral self-sanctions – challenging innate aggression – shaping our own nature and futures for the better.’

Fideo byr yn unig sydd yma - efallai bydd angen i chi ei wylio ddwywaith i amsugno popeth sydd ei angen arnoch chi. Sgipiwch y dôn annifyr ar y dechrau. (Os bydd menyw Asiaidd, sy'n swnio'n ddymunol iawn, yn dechrau siarad byddwch wedi sgipio ymlaen i fideo arall - ewch yn ôl at Albert).
Theori cymdeithasol gwybyddol Bandura

Cymerwch saib o’r sgrîn am 20 -30 munud. Gofynnwch i chi'ch hun - beth yw goblygiadau pob un o'r ymadroddion allweddol hyn gan Bandura, i athrawon y dyfodol a'r rhai y byddan nhw'n eu haddysgu? Gwnewch nodyn o'r meddyliau a'r syniadau a gynhyrchwyd gan y tîm. Bydd angen i chi gyfeirio'n ôl atynt yn nes ymlaen.

Cymerwch seibiant byr - cerddwch o gwmpas i orffwys eich meddwl - cytunwch ar amser i ddychwelyd ar gyfer y rhan nesaf.

Yn y rhan nesaf hon byddwch yn rhannu eich tîm yn ddau ac yn cymryd rhan mewn rhywfaint o ddarllen gyda phartner, gan dynnu rhai negeseuon allweddol o rai testunau. Ar ôl gwneud hyn byddwch yn rhannu gwybodaeth pob pâr, gan gyfleu i'ch cyd-weithwyr/fyfyrwyr y pwyntiau dysgu a'r diddordeb y gwnaethoch chi eu tynnu o'ch rhan chi o'r darlleniadau.

Gyda'ch manylion mewngofnodi llyfrgell PCYDDS wrth law, chwiliwch am –

Enhancing Self Esteem in the Classroom (3rd Edition) by Dennis Lawrence

Cliciwch ar ‘full text available’ a dilynwch y linc at ‘Askews and Holts VLe Books.’  Dewiswch ‘read online’.

Penderfynnwch pa bâr sydd i ddarllen;
Chapter 6. ‘Enhancing self-esteem whilst teaching’ a 

Chapter 12. ‘The teacher’s self-esteem’
Cymerwch munud neu ddwy i ymestyn y corff a pharatowch eich hun ar gyfer rhywfaint o ddarllen agos. Efallai y byddwch chi'n sgimio darllen rhai rhannau ond ailddarllen eraill yn agos ac yn ofalus - gwnewch hyn mewn rhannau cytunedig gyda'ch partner os yw hyn yn helpu - neu darllen ar eich pen eich hun a dod yn ôl i'w drafod ar y diwedd. Caniatewch 30-40 munud ar gyfer darllen.

Ar ôl darllen, trafodwch fel pâr a chrynhowch y prif bwyntiau a gododd i'w rhannu gyda'ch partneriaid eraill.

Tasg 4 (yr un olaf).

Penderfynwch pa aelod o'r tîm sydd i gynhyrchu'r cyflwyniad (mae Pwerbwynt yn dod i'r meddwl fel offeryn effeithiol, ond nid ydym am fygu creadigrwydd os mae’n well gennych ddefnyddio cyfrwng arall, cyhyd ag y gall eraill ei weld). Cofiwch ei gynhyrchu fel tîm. Mae angen cyflwyniad  (tua 3-5) sleid sy'n crynhoi'r prif bwyntiau dysgu y mae eich tîm am eu cyfleu ar;

Arwyddocâd hunan-barch athrawon a hunan-effeithiolrwydd athrawon wrth feithrin y pedwar pwrpas fel nodweddion parhaol ac ymgorfforedig mewn disgyblion.

Yn olaf ar ôl seibiant - edrychwch ar yr hyn a gynhyrchwyd gan eraill.
Diolch am eich ymdrechion yn ystod y sesiwn hon. Cadwch yn iach ac arhoswch yn ddiogel – cofiwch feithrin eich hunan-barch a'ch hunan-effeithiolrwydd a helpu cydweithwyr eraill i wneud yr un peth.

